Antonius Mönch

**Antonius Mönch** (eller **Anton Mönch**, født 13. juni 1870 i Niederholzweiler i Rhinlandet i kongedømmet Preussen; død 14. februar 1935 i Trier i Tyskland) var en katolsk hjelpebiskop i Trier. Hav var medkonsekrerende ved bispevielsene av biskopene Ludwig Maria Hugo (i 1921), Nikolaus Bares (1929) og Jacques Mangers S.M. (1932) - sistnevnte var biskop i Oslo. Biskop Mönch ble hundset av nazistene på grunn av «halvjødiske» rase. 
## Liv og virke
### Bakgrunn
Antonius Mönch var sønn av barneskolelæreren Johann Ludwig Mönch. Hans mor, Anna Maria Regina, født Kaufmann, som hadde konvertert fra jødedommen til katolisismen, eide en landhandel. 

Antonius fullførte sine første skoleår på farens skole og fikk privatundervisning fra en prest. Han gikk deretter over til ungdomsskolenivå ved «Höhere Stadtschule» i Ahrweiler, og ble uteksaminert i 1888 med «Mittlere Reife» (avgangsbevis for middelskolen). Deretter bodde han på det biskoppelige presteseminaret i Trier, og bestod avgangseksamen ved *Friedrich-Wilhelm-Gymnasium* i Trier i 1891. Også i Trier studerte han filosofi i et semester ved presteseminaret i Trier og ble deretter sendt til Roma for å fortsette studiene.

### Prest
I Roma ble han ordinert til prest den 28. oktober 1897, og der tok han doktorgrad i filosofi og teologi.

Han arbeidet en kort tid som kapellan i Bad Münster am Stein. Fra 1889 til 1901 tjenestegjorde han som kapellan i Treenighetens menighet i Fraulautern. Dette ble etterfulgt av sjelesorgstjeneste i Baumholder i 1901, og i 1905 i Birkenfeld an der Nahe. I 1907 overtok han menigheten St. Marien i Neunkirchen og ble værende der i åtte år frem til 1915. Ved utbruddet av den innenkirkelige  Gewerkschaftsstreit - en slags fagforeningskonflikt (1913–1931)  - tok han parti for biskopen av Trier, Michael Felix Korum. Den 27. august 1915 ble han utnevnt til domkannik og den 20. september til geistlig råd.

### Hjelpebiskop i Trier
Antonius Mönch ble utnevnt til hjelpebiskop av Trier den 1. juni 1915, og samtidig utnevnt til titulærbiskop av *Polystylus*. Den 21. september 1915 ble han bispeviet av biskopen av Trier, Michael Felix Korum; medkonsekrerende var Willibrord Benzler O.S.B., biskop av Metz, og Peter Joseph Lausberg, hjelpebiskop i Köln. 

Den 23. mars 1916 utnevnte biskop Korum ham til formann for det bispedømmelige Caritas-forbundet.. Hjelpebiskop Mönch organiserte og koordinerte flittig Caritas-arbeidet i Trier bispedømme. Fra 1920 til 1921 var han visepresident i det tyske Caritas-forbundet. I løpet av svært kort tid ble Mönch en ekspert og kjent langt utenfor Trier bispedømmes grenser. 

Antonius Mönch deltok aktivt i det 68. tyske katolske konvent i Freiburg/Breisgau i 1929, og ledet gruppen «Sosiale og veldedige oppgaver».

### Nazistenes press mot «halvjøden» Mönch
Etter at nazistene tok makten i 1933, utøvde myndighetene betydelig press på kirkene. De la vekt på hjelpebiskopens «halvjødiske» opprinnelse forsøkte de å slå antikatolsk politisk mynt på det og fremme antikatolsk tankegods. Ved organiserte personangrep (for eksempel anbragte de et skilt på skriftestolen han brukte i Trier domkirke: *«[[skriftemål|Skrift]] ikke for jøder!»*) og rasistiske angrep, lyktes naziregimet i å eliminere den veletablerte Caritas-organisasjonen i bispedømmet. 

I 1933 ble Antonius Mönch også nominert til å bli den nye biskop av Münster, men det var Clemens August Graf von Galen som til slutt ble den valgte.

### Død
Biskop Anton Mönchs plutselige død den 14. februar 1935, i en alder av bare 64 år, førte til en bemerkelsesverdig demonstrasjon i Trier, med mer enn 30.000 mennesker som viste sin respekt for ham. I sin begravelsespreken tok biskop Franz Rudolf Bornewasser opp nazistenes angrep på Mönchs person og arbeid, og uttrykte at disse hadde gått dypt inn på hjelpebiskopen. 

Antonius Mönch fant sitt siste hvilested i hjelpebiskopenes kapell i Trier domkirkes klostergang.

## Episkopalgenealogi
Hans episkopalgenealogi er:

* Kardinal Scipione Rebiba  (1504–1577) 
* Kardinal Giulio Antonio Santorio  (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale  (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827–1896) *1874
* Biskop Michael Felix Korum (1840–1921) *1881
* Biskop *Antonius Mönch* (1870–1935) *1915

## Litteratur
* 
* Heinz Monz (utg.): *Mönch, Antonius*. I: *Trierer Biographisches Lexikon*, Wissenschaftlicher Verlag Trier, 2000, ISBN 3-88476-400-4, s.&nbsp;301–302.

## Referanser